**ЈАВНО КОМУНАЛНО ПРЕДУЗЕЋЕ „ОСЕЧИНА“**

**Пере Јовановића 33.**

**ПИБ: 101597956**

**Матични број: 07305290**

**Дел. број јавног позива: 959/18**

**Ред. бр. ЈН 7/18**

 **На** основу члана 54. став 12. тачка 1. Закона о јаним набавкама (Сл.Гласник РС број 124/12, 14/15 и 68/15), Комисија за ЈН смећара, редни бр. ЈН 7/18 поступајући по захтеву заинтересованог лица за додатним информацијама и појашњењима конкурсне документације, сачињава:

ПОЈАШЊЕЊЕ КОНКУРСНЕ ДОКУМЕНТАЦИЈЕ ЗА ЈН

 новог камиона за прикупљање отпада – смећара

У вези Питања и захтева за измену конкурсне документације наручиоца ЈКП „ОСЕЧИНА“ из Осечине за јавну набавку новог камиона за прикупљање отпада – смећара (ред.бр. ЈН 7/18) које је путем маил-а поставило заинтересовано лице дана 20.11.2018. године - у коме се од наручиоца тражи измена конкурсне документације у погледу продужетка рока испоруке предметног добра, Комисија сачињава ово појашњење:

1.

**Образложење заинтересованог лица:** „У конкурсној документацији навели сте рок испоруке возила максимално до 30 дана од дана закључења уговора о јн. Сматрамо да је предвиђени рок испоруке непримеренократак обзиром да је добро познато да је само за набавку и увоз шасије потребно минимално 90 дана у регуларним условима. У овом случају ће рок за испоруку шасије бити још дужи јер предстоје новогодишњи и божићни празници, за време којих ниједан реномирани произвођач шасије, не реади. Након доласка шасије, потребно је још мин. 15-20 дана за монтажу надградње и атестирање возила. Из горе наведеног очигледно је да је конкурсна документација писана за понуђача који већ на залихи има и шасију и надградњу. Овако дефинисаним захтевом наручилац ограничава конкуренцију међу понуђачима, што је у супротности са чл. 10 и 12. Закона о јавним набавкама“.

**Питање заинтересованог лица: „**Да ли ће наручилац, због напред наведених чињеница, прихватити рок испоруке до 120 дана?“

1.

**Одговор наручиоца заинтересованом лицу по горе наведеном образложењу и питању:**

Није могућа предложена измена конкурсне документације - да се прихвати рок испоруке до 120 дана обзиром да је рок испоруке наведен у конкурсној документацији дефинисан на основу стварне потребе наручиоца за наведеним камионом за прикупљање отпада – смећар, са карактеристикама као у документацији.

У питању је Јавна набавка у отвореном поступку где је рок за достављање понуда 30 дана од дана објављивања Јавног позива и конк.документације на Порталу за јавне набавке и да до правноснажности Одлуке о додели уговора, закључења Уговора и максималног рока испоруке предмета набавке свако заинтересовано лице има на располагању минимално 70 дана у коме може да обезбеди тражено добро из набавке.

Опредељеним роком испоруке смећара из конкурсне документације Наручилац није ограничио конкуренцију међу понуђачима, већ је заштитио интересе предузећа како би наведено возило било испоручено у наведеном року и како би наручилац несметано наставио са радом у овој служби и прикупљао отпад новим камионом, јер једини камион смећар који поседује Наручилац је у јако лошем стању и лоше ради, из тог разлога нови је потребан наведеном року од 30 дана од дана закључивања Уговора.

Наручилац неће мењати конкурсну документацију у смислу захтеваног рока испоруке заинтересованог лица.

У Осечини, дана 21.11.2018. год.

 **НАРУЧИЛАЦ**

 **ЈКП „ОСЕЧИНА“ ОСЕЧИНА**

 Комисија за јавну набавку 7/18

.